 Markii waqtigii shirka la qaban lahaa soo dhawaaday baa reer Muqdisho dooddii Boosaaaso diidka ahayd soo cusboonaysiiyeen, sidaas oo kale waxaa ina Caydiid lagula taliyay in uu shirka carqaladeeyo, taladaasna waxaa ka dambaysay dawladda Masar, murankii oo halkii iska taagan baanu intayadii kale isku afgaranay in aannu dhaqaale weydiisano dawladdaha aanu saaxiibka nahay oo ay ugu horreeyeen dawladda Yemen, anaga oo dhaqaale doon ah oo Yaman ku sugan baa telefoon Addis Ababa nalaga soo wacay, aniga ayaa la ila hadlay waxaana la igu yidhi Fadlan Soo Gala, oo waxaad ka qayb qaaadanaysaan shirka dawladda Masar dalbatay in Qaahira lagu qabto, kaas oo Xuseen Caydiid ka soo qabgalayo, waxaana naloo sheegay in ujeedada shirka Masar ay u qabanaysaa ay tahay sidii loo midayn lahaa siyaasiyiinta Soomaaliyeed ee kala qaybsan, telefoonkaasna waxaa ii soo diray Tekedu Alumu oo ah Wasiiru Dawlaha Arrimaha dibeda ee Itoobiya waanu I weydiiyay in ay ka fiirsadeen talada ah in Masar la tago. 